ฝนนี้ต้นไม้กรุงเสี่ยงโค่นนับหมื่นต้น
กทม.แก้ไขแล้วหมื่นเศษเหลืออีก 4 พัน 8- อัศวิน ห่วงป้ายโฆษณา,ที่อาคารไอราวัตพัฒนา หอประชุมสภา กทม.2 (ดินแดง) พล.ต.อ.อัศวิน ขวัญเมือง ผู้ว่าฯ กทม. เป็นประธานการประชุมหัวหน้าหน่วยงาน กทม.ครั้งที่ 6/2561 โดยกล่าวในที่ประชุมว่า ตามที่กรมอุตุนิยมวิทยาได้พยากรณ์สภาพอากาศไว้ว่าตั้งแต่วันนี้ พื้นที่กรุงเทพฯ จะมีฝนตกเพิ่มขึ้นร้อยละ 80 จึงกำชับ และสั่งการให้ 50 สำนักงานเขต เตรียมความพร้อมทั้งด้านเจ้าหน้าที่ วัสดุ อุปกรณ์ ในการให้ความช่วยเหลือประชาชน และสนับสนุนงานของสำนักการระบายน้ำ (สนน.),พล.ต.อ.อัศวินกล่าวอีกว่า ได้ให้หน่วยงานที่เกี่ยวข้องตรวจสอบความมั่นคงแข็งแรงต้นไม้ใหญ่ในพื้นที่กรุงเทพฯ พร้อมตัดตกแต่งต้นไม้ เพื่อป้องกันการโค่นล้มช่วงฤดูฝนที่อาจมีลมกระโชกแรง ปัจจุบัน กทม.ได้อบรมการตัดแต่งต้นไม้ตามหลักรุกขกรรมให้เจ้าหน้าที่ กทม.แล้ว 3 รุ่น ขณะเดียวกันให้ทุกเขตประสานเอกชนในพื้นที่ตรวจสอบความมั่นคงแข็งแรงของต้นไม้และป้ายโฆษณาขนาดใหญ่ด้วย,ขณะที่นางวัลยา วัฒนรัตน์ ผอ.สำนักสิ่งแวดล้อม (สสล.) ได้รายงานต่อที่ประชุมถึงการดูแลต้นไม้ใหญ่ในพื้นที่กรุงเทพฯ โดยเฉพาะต้นไม้ที่เสี่ยงต่อการโค่น ที่เกิดจากการกระจายของกิ่งไม่สมดุล หรือ รากผุ โดย สสล.ได้มีหนังสือถึงสำนักงานเขตให้สำรวจความแข็งแรง และตัดแต่งทรงพุ่ม อีกทั้งขอความร่วมมือภาคประชาชนให้สำรวจต้นไม้ในพื้นที่ของตนเองว่ามีความเสี่ยงหรือไม่ ทั้งนี้จากการสำรวจต้นไม้ใหญ่ในพื้นที่ 50 เขต พบว่ามีต้นไม้ที่เสี่ยงต่อการโค่นล้ม 18,330 ต้น บางส่วนต้องค้ำยัน ล้อมย้าย ตัดแต่งทรงพุ่มเพื่อลดทอนความสูง ปัจจุบันดำเนินการไปแล้ว 13,479 ต้น เหลืออีก 4,851 ต้น.
ที่อาคารไอราวัตพัฒนา หอประชุมสภา กทม.2 (ดินแดง) พล.ต.อ.อัศวิน ขวัญเมือง ผู้ว่าฯ กทม. เป็นประธานการประชุมหัวหน้าหน่วยงาน กทม.ครั้งที่ 6/2561
อัศวิน ขวัญเมือง,กทม.,ฝนตก,ต้นไม้ล้ม,ฤดูฝน,ข่าวทั่วไป